The Voice (norsk TV-kanal)

**The Voice TV Norge** var en norsk 24 timers musikk-tv-kanal som eksisterte fra 2004 til 2012. Den 23. januar 2012 ble The Voice TV erstattet av TV-kanalen VOX, og sendte fra den datoen kun via nett-TV.
Kanalen eies av SBS Broadcasting, som er lokalisert i London, og det er derfra kanalen sendes. SBS Broadcasting er en del av ProSiebenSat.1 Media.

## Historie
Fra 2004 frem til 2005 måtte man ha digital-TV eller parabolantenne for å ta inn kanalen. Men da Canal Digital besluttet å legge til The Voice i grunnpakken fra 1. juli 2005 ble kanalen mer tilgjengelig. Denne avgjørelsen skapte stor oppmerksomhet i media da MTV Norge gikk til rettssak mot Canal Digital. De mente avgjørelsen til kabelselskapet var mot det norske folks rett til å velge selv hva de ville se. Fra oktober 2008 ble The Voice en digital-tv-kanal igjen hos Canal Digital. Andre selskaper som sendte The Voice digitalt var Get og Riks-TV. Kanalen nådde per 2011 ut til en stor del av befolkningen, og hadde om lag 650&nbsp;000 ukentlige seere.

I starten sendte The Voice TV musikkvideoer i flere forskjellige sjangrer, som pop og dance, med artister som for eksempel Marit Larsen, Kurt Nilsen og Robyn. Kanalen satset på norske og internasjonale artister, med norske programledere og norske talenter. Etter hvert som tiden gikk, ble det spilt mer og mer hiphop & R&B, og i september 2007 ble The Voice en musikk-tv-kanal som kun satset på den type musikk.

Da The Voice ble lansert og frem til september 2008 hadde kanalen en egen norsk produksjon, med egenproduserte program det ble satset tungt på. Planet Voice var det mest kjente, der man fikk det siste innen trender, moter, sex, reiser, film og internett. Programmet ble ledet av Maria Bodøgaard. Samsaya hadde også eget program, der hun presenterte topp 10 innen diverse temaer, som for eksempel mest nedlastet, beste partyhits osv. 
Fra 30. september 2008 ble hele den norske programproduksjonen lagt ned, grunnet manglende lønnsomhet. Ifølge SBS Broadcasting har den lille lønnsomheten skapt milliontap. De 10 medarbeiderne i Norge mistet jobben.

The Voice fremstår i dag som en helt ren musikk-tv-kanal der kun de største låtene innen kommersiell musikk spilles 24 timer i døgnet. Etter at The Voice Radio ble relansert 10. november 2010, endret musikkprofilen seg. Konseptet med å kun spille hiphop og R&B ble historie. Dette gjaldt radiostasjonen, og også The Voice på TV. Hiphop og R&B dominerer fortsatt, men til tross for det, spilles i dag også dance og pop.

Fra 23. januar 2012, etter 8 år på norske TV-skjermer, sendes kanalen kun via nett-TV, med det generelle konseptet *Vi Elsker Musikk*, altså non-stop-hits.

## Tidligere program
*VideoXtra
*The Voice Total
*The Voice In The Mix
*Killer Karaoke
*Planet Voice
*The Voice Update
*Topp 10 (med programleder)
*The Voice Scout
*Deja Voice
*50/50
*100 % Rock
***Videovekking** - "Stå opp med dagens største hits"
***30 Minutter** - "En halvtimes musikk, uten stopp"
***New Voices** - "En halv time med rykende ferske videoer"
***Topp 10 (Most Played/Nordic/VIP/Download/Party)** - "Topp 10 liste av de beste låtene"
***The Voice.no** - "Norsk musikk"
***Dobbelt Opp** - "Fire ganger to låter fra samme artist"
***The Voice Of HipHop & RnB** - "Det nyeste innen Hip Hop & R&B"
***The Voice Party** - "Partymusikk"
***The Voice Søndag** - "Non stop musikk – hele søndagen"

## Tidligere programledere
Følgende personer har vært programleder i The Voice
*Maria Bodøgaard
*Samsaya
*Kimberly Larsen
*Glenn Olstad
*Tshawe Baqwa
*Yosef Wolde-Mariam
*Jon Andrè Sæther
*Alf Gunnar Nilsen
*Triana Iglesias (Stuntreporter)

## Nåværende ansatte
*Sverre Vedal, brand-manager
*Anders Sørensen, musikksjef

## Referanser


## Se også
*The Voice TV
*ProSiebenSat.1 Media
*The Voice Radio

## Eksterne lenker
* The Voice TV Norge